Забони расмӣ

Забони расмӣ — забоне, ки ба таври қонунӣ дар кишвар ё минтақае аз кишвар, ки аз тавоноии вазъи қонунҳои хосси он минтақа бархурдор аст, интихоб шудааст.

Забони расмӣ бештар бо забони давлатӣ ҳаммаъно мебошад, вале метавонад баробари забони давлатӣ амал кунад. Забони давлатӣ — забонест, ки бо он коргузории давлат иҷро мегардад ва ҳамаи санадҳо бояд бо ин забон навишта ё тарҷума шаванд. Масалан, дар Тоҷикистон забони давлатӣ забони тоҷикӣ мебошад.

Масалан, дар моддаи 4 Қонуни ИҶШС «Дар бораи забони халқҳои ИҶШС» аз 24 апрели соли 1990 гуфта шудааст, ки «бо назардошти шароити таърихии бавуҷудомада ва бо мақсади таъмини вазифаҳои умумииттифоқӣ забони русӣ дар марзи ИҶШС забони расмии ИҶШС дониста мешавад ва ҳамчун воситаи муоширати байни миллатҳо истифода бурда мешавад». Дар асл забони русӣ вазифаи забони давлатии ИҶШС-ро иҷро мекард.
Забони расмӣ забонест, ки баробари забони давлатӣ дар марзи давлат татбиқ шуда метавонад. Масалан, мувофиқи моддаи 7 Конститутсияи Қазоқистон соли 1995 забони давлатӣ дар ҷумҳурӣ забони қазоқӣ мебошад. Дар ташкилотҳои давлатӣ ва мақомоти худидораи маҳаллӣ баробари забони қазоқӣ расман забони русӣ низ истифода бурда мешавад.Фарҳанги истилоҳоти ҳуқуқ / Зери таҳрири Маҳмудов М. А. — Душанбе: ЭР-граф, 2009. — с. 164

 Нигаред 
 Забони муоширати байни миллатҳо

 Эзоҳ 

Гурӯҳ:Забон